Komission asetus (EY) N:o 1644/96, annettu 30 päivänä heinäkuuta 1996, soveltamista koskevien yksityiskohtaisten sääntöjen vahvistamisesta palkoviljojen tuen myöntämistä varten



Virallinen lehti nro L 207 , 17/08/1996 s. 0001 - 0002



KOMISSION ASETUS (EY) N:o 1644/96, annettu 30 päivänä heinäkuuta 1996, soveltamista koskevien yksityiskohtaisten sääntöjen vahvistamisesta palkoviljojen tuen myöntämistä varten EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon erityistoimenpiteestä tiettyjen palkoviljojen hyväksi 30 heinäkuuta 1996 annetun neuvoston asetuksen (EY) N:o 1577/96 (1) ja erityisesti sen 6 artiklan, sekä katsoo, että asetuksen (EY) N:o 1577/96 2 artiklan 2 kohdan soveltamiseksi tuki myönnetään kylvetyn ja korjatun alan hehtaaria kohti; asetuksen 3 artiklassa säädetään, että jos yhteisön takaama enimmäisviljelyala ylittyy, tuen määrää pienennetään suhteessa kyseisen markkinointivuoden aikana; tämän vuoksi olisi säädettävä, että tuen maksu suoritetaan vasta tuen lopullisen vahvistamisen jälkeen, tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä 23 päivänä joulukuuta 1992 annetun komission asetuksen (ETY) N:o 3887/92 (2), sellaisena kuin se on viimeksi muutettuna asetuksella (EY) N:o 2015/95 (3), mukaan tukijärjestelmän moitteeton toimiminen vaatii jäsenvaltioiden suorittamia tarkastuksia, joiden avulla varmistetaan, ettei kyseisille aloille makseta kaksinkertaisesti, ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tuki myönnetään sellaisille aloille: a) jotka on kokonaisuudessaan kylvetty ja korjattu ja joilla tavanomaisia kasvuedellytyksiä on pidetty yllä ja b) joista on tehty asetuksen (ETY) N:o 3887/92 4 artiklan mukaisesti esitetty aluetukihakemus. 2 artikla 1. Komissio määrittää taatun enimmäisviljelyalan ylityksen ja vahvistaa tuen lopullisen määrän viimeistään kyseisen markkinointivuoden 15 päivänä marraskuuta. 2. Jäsenvaltio maksaa tuen viimeistään kuudenkymmenen päivän kuluttua tuen määrän lopullisen vahvistamisen julkaisemisesta Euroopan yhteisöjen virallisessa lehdessä. 3 artikla Jokaisen jäsenvaltion on toimitettava komissiolle viimeistään: a) 15 päivänä syyskuuta tiedot tukihakemuksen kohteena olevista aloista ilmoitettuina hehtaareina ja aareina ja jaoteltuna kyseisen tuotteen mukaan, ja b) 1 päivänä marraskuuta tiedot aloista, joille tukea on annettava. 4 artikla Kumotaan komission asetus (ETY) N:o 2353/89 (4). 5 artikla Markkinontivuoden 1996/97 osalta sovelletaan kuitenkin seuraavia siirtymätoimenpiteitä: 1. Edellä 1 artiklan b kohdan säännöksistä poiketen tukihakemus on esitettävä viimeistään 31 päivänä elokuuta 1996. Tukihakemukseen on sisällyttävä vähintään seuraavat merkinnät: - tiedot tuottajasta, - kylvetyt ja korjatut alat kyseisen tuotteen tai kyseisten tuotteiden osalta (hehtaareina ja aareina) ja, jos tuottaja ei ole esittänyt markkinointivuotta 1995/96 koskevaa pinta-alatukihakemusta, tiedot tilan viljelylohkoista, - tuottajan ilmoitus, että kyseisistä aloista ei ole tehty muita, erityisesti neuvoston asetuksen (ETY) N:o 729/70 (5) 1 artiklan 2 kohdassa tarkoitettuja hehtaaritukihakemuksia. 2. Jäsenvaltioiden on varmistettava, että tukea ei myönnetä aloille, joista on jo tehty muita, erityisesti asetuksen (ETY) N:o 729/70 1 artiklan 2 kohdan mukaisia hehtaaritukihakemuksia; lisäksi niiden on toteutettava aiheelliset valvontatoimenpiteet ja ilmoitettava komissiolle tätä tarkoitusta varten jo toteutetuista toimenpiteistä. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuonna 1996/97. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 206, 16.8.1996, s. 4 (2) EYVL N:o L 391, 31.12.1992, s. 36 (3) EYVL N:o L 197, 22.8.1995, s. 2 (4) EYVL N:o L 222, 1.8.1989, s. 56 (5) EYVL N:o L 94, 28.4.1970, s. 13